การเลือกเครื่องประดับอื่นๆ การเลือกประเภทของเสื้อผ้าให้เหมาะสม คิดถึงปัจจัยอื่นๆ
นี่จะยิ่งสำคัญถ้าคุณจะไปร่วมพิธีตั้งศพก่อนงานศพหรือพิธีฝังหลังงานศพด้วย เพราะในงานคุณจะต้องยืนและเดินเยอะ จึงควรเลือกรองเท้าที่ใส่สบาย รองเท้าส้นสูงอาจจะไม่เหมาะ ควรเลือกรองเท้าสีเข้มที่สุภาพเป็นทางการ  รองเท้าหนังสีดำหรือรองเท้าส้นเตี้ยสีดำเป็นตัวเลือกที่ดี จะสีเขียวเข้ม กรมท่า เทา หรือดำก็เหมาะสำหรับงานศพ ถ้าไม่ใช่งานที่เป็นทางการมาก จะใส่รองเท้ากีฬาหรือรองเท้าผ้าใบสีเข้มก็ยังพอได้ แต่เลือกแบบสุภาพไว้ก่อนจะดีที่สุด หากจะผูกเนคไท ควรเลือกแบบเรียบๆ ไว้ก่อน หลีกเลี่ยงเนคไทที่สีสดหรือมีลวดลายโดดเด่น ถ้าจะให้เหมาะกับงานศพที่สุดควรเป็นเนคไทสีพื้นหรือแบบไม่มีลาย อย่าลืมเลือกสีเข้มๆ อย่างเขียวเข้ม กรมท่า หรือเทา แต่นี่ก็มีข้อยกเว้น ถ้าคุณมีเนคไทแบบสมัยใหม่ที่ผู้เสียชีวิตเคยให้มา ครอบครัวเขาก็อาจจะรู้สึกขอบคุณถ้าคุณใส่มันไปร่วมงาน คุณอาจจะต้องเช็กล่วงหน้าก่อนเพื่อไม่ให้เกิดความเข้าใจผิดกัน ถ้าคุณแต่งหน้า พยายามแต่งให้เบาที่สุดเมื่อไปงานศพ จริงๆ แล้วงานศพถือเป็นงานทางการ คุณคงไม่แต่งหน้าหนาๆ สีสันจัดเต็มไปทำงานหรอกใช่ไหม เวลาไปงานศพก็ไม่ควรเช่นกัน  ทารองพื้นบางๆ และลิปสติกสีนู้ดคือดีที่สุด เติมบลัชสักนิดถ้าต้องการ หรือจะทาอายแชโดว์อ่อนๆ และปัดมาสคาร่าเบาๆ ด้วยก็ได้ และเช่นเคย มันอาจจะมีข้อยกเว้นซึ่งขึ้นอยู่กับความต้องการของครอบครัวผู้เสียชีวิต ตัวอย่างเช่น ถ้าคุณจะไปงานศพของคนที่ทำงานเกี่ยวกับโรงละคร ครอบครัวเขาอาจจะอยากให้แต่งหน้าสีสันฉูดฉาดเหมือนจะไปแสดงละครก็ได้ ถ้าคุณกังวลว่าจะเลือกเครื่องประดับแบบไหนถึงจะเหมาะ การไม่ต้องใส่ไปเลยก็ดีเหมือนกัน ที่จริงมันจะช่วยให้คุณดูแต่งกายเรียบร้อยขึ้นด้วย แต่ถ้าอยากใส่ก็ให้เลือกแบบเรียบง่าย สร้อยไข่มุกสักเส้นจะดูสุภาพและเหมาะสมกว่าสร้อยคอเส้นใหญ่สีสดๆ ถ้าคุณใส่ต่างหู ควรเลือกแบบที่สุภาพหน่อย ต่างหูแบบห้อยระย้าหรือแบบห่วงใหญ่ๆ จะดูโดดเด่นเกินไปสำหรับงานศพ เลือกเป็นแบบติดหูแทนดีกว่า ถ้าคุณใส่ผ้าเช็ดหน้าไว้ในกระเป๋าเสื้อสูทก็ควรเลือกผ้าสีเข้มเช่นกัน พยายามใช้สีกรมท่า เขียวเข้ม หรือเทา ผ้าเช็ดหน้าสีชมพูจะดูไม่เหมาะสมกับการไปงานศพ ตามธรรมเนียมแล้ว เสื้อผ้าที่ใส่ไปงานศพควรเป็นสีดำ แต่ไม่ใช่ทุกคนที่จะยึดธรรมเนียมนี้อย่างเคร่งครัด ไม่แปลกที่จะเห็นคนใส่ชุดสีเทาเข้มหรือกรมท่าไปร่วมงานศพ ถ้าคุณจะไม่ใส่สีดำก็ให้เลือกชุดสีเข้มหรือหม่นๆ แทน  ถ้าคุณจะใส่เสื้อผ้าสีอื่นแทนสีดำ ให้เลือกสีเข้มหรือสีกลางๆ เข้าไว้ อย่างสีกรมท่า สีเทาเข้ม สีเขียวเข้ม หรือสีน้ำตาลก็ดี อย่างไรก็ตาม ให้ทำความเข้าใจประเภทของงานศพก่อนเพื่อเลือกเสื้อผ้าที่จะใส่ ถ้าเป็นงานแบบดั้งเดิมก็ควรระวังและเลือกใส่สีดำตามธรรมเนียมจะดีกว่า อย่าใส่เสื้อผ้าสีสดไปงานศพเด็ดขาด แม่สีอย่างสีน้ำเงิน สีแดง และสีเหลืองอาจดูเป็นการล่วงเกินและไม่เคารพได้ วัฒนธรรมของบางชาติจะถือว่าสีแดงเป็นสีแห่งการเฉลิมฉลอง ดังนั้นจึงสำคัญที่จะหลีกเลี่ยงการใส่ชุดสีแดง  ไม่ควรมีสีสดใสอยู่ในส่วนใดๆ ของชุดเลย ไม่ว่าจะเป็นเดรสสีดำที่มีลายทางสีชมพูตรงชาย หรือชุดสูทสีดำที่ใส่ทับเสื้อเชิ้ตสีแดง ล้วนไม่เหมาะจะใส่ไปงานศพ แต่ในบางกรณีก็มีข้อยกเว้นสำหรับธรรมเนียมนี้ บางทีครอบครัวของผู้เสียชีวิตอาจจะขอให้ใส่ชุดสีสว่างหรือเจาะจงให้ใส่สีใดสีหนึ่ง เพื่อเป็นเกียรติแด่ผู้เสียชีวิต ถ้าเป็นอย่างนั้นก็ให้ทำตามคำขอ งานศพโดยส่วนใหญ่จะมีบรรยากาศหม่นๆ คุณต้องแต่งตัวให้เหมือนเวลาไปสัมภาษณ์งานมากกว่าไปเที่ยว บางครั้งครอบครัวของผู้เสียชีวิตอาจจะขอให้ใส่ชุดที่ไม่ต้องเป็นทางการมาก เพื่อเป็นเกียรติแก่ผู้เสียชีวิต แต่ถ้าไม่ได้บอกไว้ก็ให้แต่งตัวสุภาพเป็นทางการไปดีกว่า  สูทสีดำ สีเทาเข้ม หรือสีกรมท่าเป็นตัวเลือกที่ดี เนคไทและกางเกงขายาวก็ควรเป็นสีเข้มเหมือนกัน หรือจะใส่เป็นเสื้อเชิ้ตสีเข้มกับเนคไทก็ได้  ผู้หญิงควรใส่เดรสหรือกระโปรงที่ยาวหน่อยเมื่อจะไปงานศพ อย่าใส่ชุดที่รัดรูปเกินไปเพราะจะดูเหมือนชุดไปเที่ยวมากกว่าไปงานทางการ หรือจะใส่เสื้อกับกางเกงขายาวสีเข้มก็ใช้ได้ โดยปกติแล้ว ไม่ควรแต่งตัวโชว์เนื้อหนังมากนักเมื่อไปงานศพ ถ้าให้ดีควรหลีกเลี่ยงการใส่เสื้อแขนกุด หรือเสื้อที่แขนสั้นมากๆ แล้วใส่เสื้อแขนยาวดีกว่า หรือถ้าคุณอยากใส่เดรสแขนกุดสีดำก็หาผ้าหรือเสื้อมาคลุมทับก็ได้ การใส่ชุดลายๆ ไปงานศพก็พอใช้ได้ ตราบใดที่มันไม่ฉูดฉาดเกินไป กระโปรงลายดอกหรือเสื้อเชิ้ตลายทางสีเข้มก็ดูเบาและเหมาะสมพอจะใส่ไปงานศพได้ แต่ยังไงก็ไม่ควรใส่เสื้อผ้าที่มีลายสดใสสะดุดตา โดยเฉพาะถ้ามีสีสันฉูดฉาดด้วย อย่างเสื้อเชิ้ตสีดำที่มีลายจุดสีแดงก็ไม่เหมาะจะใส่ไปงานศพ อย่างที่บอกไป ให้เคารพความต้องการของครอบครัวผู้เสียชีวิตด้วย บางทีเขาอาจจะขอให้ใส่ชุดที่มีลาย ถ้าผู้จัดงานจะจัดพิธีทางศาสนา มันก็จะมีข้อบังคับในเรื่องการแต่งกายด้วย อย่าลืมตรวจสอบเรื่องศาสนาล่วงหน้าและหาข้อมูลก่อน ดูว่ามีกฎข้อบังคับอะไรเรื่องการแต่งกายไว้ทุกข์หรือไม่ เคารพความเชื่อทางศาสนาของผู้เสียชีวิตด้วย  ตัวอย่างเช่น บางศาสนาอาจจะต้องให้ผู้หญิงแต่งกายอย่างเรียบร้อยมากๆ ในงานศพ คุณก็ต้องไม่ใส่เดรสหรือกระโปรงสั้นๆ ไปร่วมงาน คุณสามารถหาข้อมูลเกี่ยวกับพิธีทางศาสนาได้จากอินเทอร์เน็ต แต่ที่จริงแล้วมันจะดีกว่าถ้าถามคนในครอบครัวผู้เสียชีวิตโดยตรงเลย พวกเขาจะแนะนำคุณเรื่องการแต่งกายได้ดีที่สุด ถ้าผู้เสียชีวิตเป็นคนจากชาติที่มีวัฒนธรรมต่างกัน การใส่ชุดสีอื่นอาจจะเหมาะสมก็ได้ ขณะที่การแต่งกายสีเข้มไปงานศพเป็นธรรมเนียมของชาติตะวันตกและไทย มันอาจไม่ได้เหมาะสมกับทุกวัฒนธรรมเสมอไป  วัฒนธรรมของบางชาติอาจใช้สีสดใสในการแต่งกายไว้ทุกข์ ในประเทศเกาหลี สีน้ำเงินถือเป็นสีไว้ทุกข์ ในอียิปต์และเอธิโอเปีย สีเหลืองเป็นสีไว้ทุกข์ ในประเทศแถบตะวันออกกลางบางประเทศ สีขาวเป็นสีสำหรับใส่ไปงานศพ ถ้าเป็นงานศพหรือพิธีฝังที่จัดกลางแจ้ง คุณต้องคิดถึงสภาพอากาศด้วย คุณอาจจะต้องพกร่มไปด้วยถ้าฝนตก หรือเอาเสื้อโค้ทไปด้วยถ้าอากาศหนาว และอย่าลืมว่าของเหล่านี้ต้องมีสีและรูปลักษณ์ที่เหมาะจะพกไปงานศพด้วย  แม้จะเป็นสิ่งของอย่างเสื้อกันฝนหรือร่ม คุณก็ต้องจำไว้ว่าจะไปงานศพ ร่มสีชมพูสดคงไม่เหมาะกับงานศพนัก ใช้ร่มสีดำและเสื้อกันฝนสีเข้มจะดีที่สุด คุณควรเลือกเสื้อโค้ทและแจ็คเก็ตสีเข้มด้วยเช่นกัน ถ้าใส่เสื้อโค้ทสีขาวไปงานศพกลางแจ้งคงจะดูไม่ดีแน่ คุณควรเคารพความต้องการของผู้เสียชีวิตเสมอ แม้ว่ามันจะไม่เป็นไปตามธรรมเนียมก็ตาม ถ้าทางครอบครัวเขาเจาะจงให้ใส่เสื้อผ้าสีอะไรหรือลายอะไรไปงานก็ควรทำตามนั้น ถ้าเขาจะจัดงานแบบไม่ตามธรรมเนียมให้ผู้เสียชีวิต คุณก็ต้องทำตามความต้องการของเขามากกว่าธรรมเนียมปฏิบัติ
เลือกรองเท้าที่ดูทางการแต่ใส่สบาย. เลือกเนคไทที่สุภาพเรียบร้อย. แต่งหน้าน้อยๆ. เลือกเครื่องประดับเรียบๆ. เลือกสีผ้าเช็ดหน้าให้เหมาะสม. เลือกเสื้อผ้าสีดำหรือสีเข้ม. ไม่ใส่เสื้อผ้าสีสด. เลือกชุดสุภาพแบบเป็นทางการ เว้นแต่เจ้าภาพจะให้ใส่อย่างอื่น. ระวังเรื่องความยาวแขนเสื้อ. เลือกชุดเรียบๆ ดีกว่าชุดที่มีลวดลาย. คำนึงถึงเรื่องความเชื่อทางศาสนา. คิดถึงขนบธรรมเนียมที่แตกต่างในแต่ละวัฒนธรรม. อย่าลืมคิดถึงสภาพอากาศ. ทำตามความต้องการของผู้เสียชีวิต.
https://www.wikihow.com/Dress-For-a-Funeral https://www.wikihow.com/Dress-For-a-Funeral https://www.wikihow.com/Dress-For-a-Funeral
Selecting Accessories Choosing the Right Types of Clothing Keeping Other Factors in Mind